Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
6 ต.ค. 2558

SET ฟื้นตัวขึ้นต่อเนื่องเป้าหมาย 1,400 จุด… “Selective Buy”  
ดัชนี SET อยู่ที่ 1,367.38 จุด +4.21 จุด +0.31% ปริมาณซื้อขาย 20,256  ลบ.
แนวรับ :          1,340          แนวต้าน :          1,350 / 1,360
สรุปทิศทางและแนวโน้มตลาด
ซื้อ” ด้วยเป้าหมายระยะสัปดาห์ 1,388/1,408 จุด…ผันผวนสั้นไม่ทำให้สัญญาณบวกเสียหาย: แม้ SET มีแรงขายทำกำไรสลับเข้ามาบ้างในช่วงเช้าที่ผ่านมา แต่ไม่ได้ทำให้สัญญาณ “บวก” ทางเทคนิคเสียหาย ขณะที่เรายังมองเป็นโอกาส “ซื้อ” ต่อไป โดยมอง Downside Risk จำกัด และมีโอกาสที่ SET จะค่อยๆ ปรับสูงขึ้นในช่วงที่เหลือของปีนี้ (Year-End Rally) จาก 1) ) มาตรการกระตุ้นเศรษฐกิจเริ่มส่งผล 4Q15-1Q16 2) รัฐบาลเร่งเปิดประมูลโครงสร้างพื้นฐาน หนุนความเชื่อมั่น 3) แรงขายนักลงทุนต่างชาติจำกัด ถือครองหุ้นต่ำสุดตั้งแต่ 2008 ทำให้แม้ Fed มีแผนขึ้นดอกเบี้ยในการประชุม FOMC เดือน ธ.ค.นี้ แต่ประเมินผลกระทบจำกัดมากแล้ว และ 4) นักวิเคราะห์ส่วนใหญ่ (Consensus) มีมุมมอง Very Conservative แล้ว ทำให้ไม่คิดว่าจะมีการปรับประมาณการกำไร (Downward Revision) อย่างมีนัยสำคัญแล้ว หลังประกาศกำไร 3Q15
 
“ซื้อ” ท่องเทียว อย่าง CENTEL และ MINT: นอกจากหุ้นกลุ่มหลักที่แนะนำเป็น Core Portfolio อย่างกลุ่มรับเหมาฯ + วัสดุก่อสร้าง CK STEC UNIQ SCC …กลุ่มท่องเที่ยวเป็นอีกกลุ่มที่คาดว่าจะ Outperform ตลาด เนื่องจาก 1) ราคาหุ้นตอบรับปัจจัยลบจากเหตุระเบิดบริเวณแยกราชประสงค์เมื่อเดือน ส.ค.ไปแล้ว ขณะที่จำนวนนักท่องเที่ยวได้รับผลกระทบเพียงระยะสั้นเท่านั้น 2) ล่าสุดจำนวนนักท่องเที่ยวเริ่มกลับเข้าสู่ภาวะปกติ และกำลังเข้าสู่ช่วง High Season ของธุรกิจท่องเที่ยว 3) ในรายงาน “Pathumwan Corner” วันนี้ จะเห็นว่า CENTEL และ MINT เป็นหุ้นที่ซื้อขายที่ระดับ PE ต่ำกว่าค่าเฉลี่ยในอดีต และมีสัญญาณ “บวก” ทางเทคนิคแล้ว เป็นกลุ่มหุ้นที่คาดว่าจะให้อัตราผลตอบแทนดีกว่า SET ในจังหวะ Rebound 4) ในทางพื้นฐาน เราแนะนำ “ซื้อ” ทั้ง CENTEL และ MINT ด้วยเป้าหมายพื้นฐาน 48 บาท และ 37 บาท ตามลำดับ โดย CENTEL เป็นหุ้น Turnaround Play ในปีนี้ ด้วยกำไรที่เติบโต 59% ขณะที่ MINT จะเป็น Turnaround Play ในปี 2016 ด้วยอัตราการเติบโตกำไร 26%
 
หุ้นที่น่าสนใจทางเทคนิค
VNG “ซื้อ” ราคาหุ้นแกว่งตัวยกฐานขึ้น สอดคล้องกับเครื่องมือชี้ทิศทาง DI+ ที่พุ่งชี้ขึ้น เป็นสัญญาณซื้อเก็งกำไร มีแนวต้านแรกที่แนว Downtrend Line บริเวณ 14.10 บาท และถัดไปที่จุดสูงสุดเดิม 14.40 บาท
NWR “ซื้อ” ราคาหุ้นแกว่งตัวขึ้นทะลุแนวเส้นค่าเฉลี่ย 3 เดือนพร้อมปริมาณการซื้อขายสนับสนุนหนาแน่น เครื่องมือ ADX และ MACD พุ่งชี้ขึ้น เป็นจังหวะซื้อเก็งกำไร มีแนวต้านแรกที่ 1.76 และเป้าหมายหมายถัดไปที่ 1.80 บาท
SAMART “ซื้อ” ราคาหุ้นแกว่งตัวขึ้นอีกครั้งทะลุกรอบรูปแบบ Bullish Flag สามารถกลับมายืนเหนือเส้นค่าเฉลี่ยระยะ 3 เดือนได้อีกครั้ง พร้อมปริมาณการซื้อขายเพิ่มสูงขึ้น เครื่องมือ DI+ ตัด ADX ขึ้น เป็นจังหวะซื้อเก็งกำไร มีแนวต้านแรกที่บริเวณ 22.00 บาท หากผ่านได้จะมีเป้าหมายระยะกลางที่บริเวณ 22.60 บาท
 
Futures แนวรับ          แนวต้าน
SET50        875             885
               870             890
Gold        19600           19800
              19500           20000
Oil          1750            1800
              1700            1830